CELEX: 62013CN0046
Language: fi
Date: 2013-01-28 00:00:00
Title: Asia C-46/13: Ennakkoratkaisupyyntö, jonka Datenschutzkommission (Itävalta) on esittänyt 28.1.2013 — H v. E

25.5.2013   
            
            
               FI
            
            
               Euroopan unionin virallinen lehti
            
            
               C 147/3
            
         Ennakkoratkaisupyyntö, jonka Datenschutzkommission (Itävalta) on esittänyt 28.1.2013 — H v. E
   (Asia C-46/13)
   2013/C 147/05
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Datenschutzkommission
   
      Pääasian asianosaiset
   
   
      Valittaja: H
   
      Vastapuoli: E
   
      Ennakkoratkaisukysymykset
   
   
               1)
            
            
               Onko direktiivin 2006/24/EY (1) 7 artiklan c alakohtaa tulkittava siten, että luonnollinen henkilö, jota direktiivissä tarkoitettu tietojen säilyttäminen koskee, ei kuulu mainitussa säännöksessä tarkoitettuihin henkilöihin, ”joilla on (tietojen käyttöön) erityisvaltuudet”, ja että hänelle ei voida antaa oikeutta saada tietoja hänen omista tiedoistaan yleisesti saatavilla olevien viestintäpalvelujen tai yleisten viestintäverkkojen tarjoajalta?
            
         
               2)
            
            
               Onko direktiivin 95/46/EY (2) 13 artiklan 1 kohdan c ja d alakohtaa tulkittava siten, että luonnolliselta henkilöltä, jota direktiivissä 2006/24/EY tarkoitettu tietojen säilyttäminen koskee, voidaan evätä oikeus saada tietoa kyseisen direktiivin 12 artiklan a alakohdan mukaisesti hänen omista tiedoistaan yleisesti saatavilla olevien viestintäpalvelujen tai yleisten viestintäverkkojen tarjoajalta tai hänen oikeuttaan tähän voidaan rajoittaa?
            
         
               3)
            
            
               Jos ensimmäiseen kysymykseen vastataan edes osittain myöntävästi: onko direktiivin 2006/24/EY 7 artiklan c alakohta yhdenmukainen perusoikeuskirjan 8 artiklan 2 kohdan toisessa virkkeessä vahvistetun perusoikeuden kanssa ja siten pätevä?
            
         
      (1)  Yleisesti saatavilla olevien sähköisten viestintäpalvelujen tai yleisten viestintäverkkojen yhteydessä tuotettavien tai käsiteltävien tietojen säilyttämisestä ja direktiivin 2002/58/EY muuttamisesta 15.3.2006 annettu Euroopan parlamentin ja neuvoston direktiivi 2006/24/EY (EUVL L 105, s. 54).
   
      (2)  Yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24.10.1995 annettu Euroopan parlamentin ja neuvoston direktiivi 95/46/EY (EYVL L 281, s. 31).